b"\n_START_ARTICLE_\nPimel\xc3\xb2dids\n_START_SECTION_\nMorfologia\n_START_PARAGRAPH_\nTots els seus membres s\xc3\xb3n bons nedadors, amb el cos generalment allargat i amb la pell nua i sense escates. El primer radi de les aletes pectorals s'ha transformat en una espina \xc3\xb2ssia, la qual, en algunes esp\xc3\xa8cies, \xc3\xa9s fins i tot for\xc3\xa7a allargada. La boca t\xc3\xa9 tres parells de barbetes, les quals estan, la major part del temps, r\xc3\xadgides i orientades cap endavant. Mand\xc3\xadbules prove\xc3\xafdes de dents. La majoria de les seues esp\xc3\xa8cies assoleixen dimensions considerables: la longitud m\xc3\xa0xima \xc3\xa9s assolida per Brachyplatystoma filamentosum amb 3 m.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba des del sud de M\xc3\xa8xic fins al sud de Sud-am\xc3\xa8rica (llevat de les \xc3\xa0rees m\xc3\xa9s meridionals)."